text: Elever løb 15.000 kr. ind til Børnecancerfonden
  25 april 2014 kl. 15.24
  Eleverne på handelsskolen IBC i Aabenraa løb fredag 2400 kilometer og tjente dermed ca. 15.000 kr. til Børnecancerfonden.
  Borgmester Thomas Andresen skød løbet i gang ? og løb selv med på ruten på tre kilometer.
  Skolen elevråd står bag Sundhedsdagen. Den bød på foredrag med fire forskellige sundhedsemner. Sponsorløbet var nyt i år.
  - Der blev lagt forskellige forslag på bordet, og de fleste stemte for at donere pengene fra sponsorløbet til Børnecancerfonden, fortæller Dorthe Sommerlund og Martin Hansen fra elevrådet, der har været ude for at finde sponsorer i det sønderjyske erhvervsliv.
  Bl.a. donerer Fleggaard et vist beløb for hvor mange runder, der løbes. Og Erhvervsforeningen har sponseret vand og frugt til Sundhedsdagen, ligesom Naturmælk stod parat med mælk og kakao til eleverne.
  